CELEX: 32011R0165
Language: hu
Date: 2011-02-22 00:00:00
Title: A Bizottság 165/2011/EU rendelete ( 2011. február 22. ) a Spanyolországnak 2011-re és a későbbi évekre odaítélt egyes makrélakvótáknak a 2010. évi túlhalászás miatti csökkentéséről

23.2.2011   
            
            
               HU
            
            
               Az Európai Unió Hivatalos Lapja
            
            
               L 48/11
            
         A BIZOTTSÁG 165/2011/EU RENDELETE
   (2011. február 22.)
   a Spanyolországnak 2011-re és a későbbi évekre odaítélt egyes makrélakvótáknak a 2010. évi túlhalászás miatti csökkentéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1) és (2) bekezdésére,
   mivel:
   
               (1)
            
            
               Spanyolország az 53/2010/EU tanácsi rendelet (2) alapján 2010-re, az 57/2011/EU tanácsi rendelet (3) alapján pedig 2011-re makrélahalászati kvótát kapott a VIIIc, IX és X övezet, valamint a CECAF 34.1.1 terület uniós vizei tekintetében.
            
         
               (2)
            
            
               A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet (4) 20. cikkének (5) bekezdése alapján Spanyolország, Franciaország és Portugália között végrehajtott cserék miatt csökkent a 2010-es makrélahalászati kvóta.
            
         
               (3)
            
            
               Az értéklánc különböző szakaszaiban – a fogás és az első értékesítés között – feljegyzett és rögzített adatok összevetése révén a Bizottság következetlenségeket tárt fel a 2010. évi spanyol makrélahalászati adatokban. Ezeket a következetlenségeket az 1224/2009/EK rendelettel összhangban elvégzett több spanyolországi audit, ellenőrző látogatás és vizsgálat is megerősítette. A vizsgálat során gyűjtött bizonyítékok alapján a Bizottság megállapíthatja, hogy a szóban forgó tagállam 19 621 tonnával túllépte a 2010. évi makrélakvótáját.
            
         
               (4)
            
            
               Az 1224/2009/EK rendelet 105. cikkének (1) bekezdése értelmében amennyiben a Bizottság megállapítja, hogy valamely tagállam túllépte a számára kiosztott halászati kvótákat, a Bizottság csökkenti az adott tagállam jövőbeli halászati kvótáit.
            
         
               (5)
            
            
               Az 1224/2009/EK rendelet 105. cikkének (2) bekezdése előírja, hogy a halászati kvótának a következő évre vagy évekre vonatkozó csökkentéseit az ugyanabban a bekezdésben szereplő valamelyik szorzótényező alkalmazásával kell végrehajtani.
            
         
               (6)
            
            
               A 2010. évi túlhalászás miatti csökkentés értéke nagyobb, mint az említett állomány tekintetében Spanyolország számára 2011-re megítélt kvóta.
            
         
               (7)
            
            
               A szóban forgó makrélaállomány jelenleg a biztonságos biológiai határértékek között van, és a tudományos szakvélemények szerint ez a helyzet várhatóan nem is változik a közeljövőben. A 2011-es spanyol makrélakvóta azonnali és teljes mértékű csökkentése a Spanyolország által 2011-ben folytatott makrélahalászat teljes tilalmát eredményezné. Tekintettel az ügy sajátos körülményeire, félő, hogy a teljes körű halászati tilalom bevezetése aránytalan társadalmi-gazdasági következményekkel járna mind az érintett halászati ágazat, mind a hozzá kapcsolódó feldolgozó ipar számára. Mindent összevetve, valamint figyelembe véve a közös halászati politika célkitűzéseit, ebben a konkrét esetben a túlhalászás miatti kvótacsökkentést helyénvaló egy 5 éves időszak során, azaz 2011 és 2015 között végrehajtani, és – amennyiben további csökkentés volna szükséges – az említett időszakot követő évekre kiosztandó kvótát is csökkenteni lehet.
            
         ELFOGADTA EZT A RENDELETET:
   1. cikk
   A Spanyolországnak az 57/2011/EU rendelettel a VIIIc, IX és X övezet, valamint a CECAF 34.1.1 terület uniós vizei tekintetében 2011-re kiosztott makrélahalászati (Scomber scombrus) kvótát a mellékletben foglaltaknak megfelelően csökkenteni kell.
   2. cikk
   Az Spanyolország számára a VIIIc, IX és X övezet, valamint a CECAF 34.1.1 terület uniós vizei tekintetében a 2012 és 2015 között odaítélhető makrélahalászati (Scomber scombrus) kvótát, valamint adott esetben az ugyanerre az állományra a későbbi években kiosztható kvótát a mellékletben foglaltaknak megfelelően csökkenteni kell.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 1. o.
   
      (2)  HL L 21., 2010.1.26., 1. o.
   
      (3)  HL L 24., 2011.1.27., 1. o.
   
      (4)  HL L 358., 2002.12.31., 59. o.
   
      MELLÉKLET
      
                  Állomány
               
               
                  2010. évi kiinduló kvóta
               
               
                  2010. évi kiigazított kvóta
               
               
                  A 2010 tekintetében megállapított fogások
               
               
                  A kvóta és a fogások különbözete (túlhalászás)
               
               
                  Az 1224/2009/EK rendelet 105. cikke (2) bekezdése szerinti szorzótényező (túlhalászás *2)
               
               
                  2011. évi csökkentés
               
               
                  2012. évi csökkentés
               
               
                  2013. évi csökkentés
               
               
                  2014. évi csökkentés
               
               
                  A 2015-re és adott esetben a későbbi évekre vonatkozó csökkentés
               
            
                  MAC/8C3411
               
               
                  27 919
               
               
                  24 604
               
               
                  44 225
               
               
                  –19 621
                  (a 2010-es kvóta 79,7 %-a)
               
               
                  –39 242
               
               
                  4 500
               
               
                  5 500
               
               
                  9 748
               
               
                  9 747
               
               
                  9 747